Ir-Regolament tal-Kummissjoni (KEE) Nru 478/92
ta' l-25 ta' Frar 1992
li jiftaħ kwota annwali tat-tariffa Komunitarja għall-ikel tal-klieb jew tal-qtates, imqiegħed għall-bejgħ bl-imnut u li jidħol fil-kodiċi NM 23091011 u kwota annwali tat-tariffa Komunitarja għall-ikel tal-ħut li jidħol taħt kodiċi NM ex23099041, li joriġina fil-Gżejjer Faroe u jkun ġej minnhom
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 113 tiegħu,
Wara li kkunsidra l-proposta mill-Kummissjoni,
Billi bid-Deċiżjoni 91/668/KEE [1] ġie approvat Ftehim bejn il-Komunità Ekonomika Ewropea u l-Gvern tad-Danimarka u l-Gvern lokali tal-Ġżejjer Faeroe;
Billi dan il-Ftehim jipprovdi għal kwota annwali ta' 1000 tunnellata metrika ta' ikel tal-klieb jew tal-qtates, imqiegħda għall-bejgħ bl-imnut u li jidħlu fil-kodiċi tan-NM ex23091011 u għal kwota annwali ta' 5000 tunnelleta metrika ta' ikel mill-ħut li jidħlu fil-kodiċi tan-NM ex23099041, bit-tnaqqia ta' l-imposta għal żero; billi dawn il-kwoti annwali għandhom jinfetħu fuq bażi permanenti mis-sena 1992 u għandha ssir dispożizzjoni sabiex jiġu stabbiliti r-regoli operattivi għalihom b'Regolament ta' implimentazzjoni,
ADOTTAT DAN IR-REGOLAMENT:
L-Artikolu 1
L-imposta ta' l-importazzjoni fuq l-ikel tal-klieb jew tal-qtates, imqiegħed għall-bejgħ bl-imnut u li jidħol ġewwa l-kodiċi NM 23091011, u li joriġina u jkun ġej mill-Gżejjer Faeroe, għandha tiġi stabbilità għal ECU 0 kull tunnellata metrika, fil-limitu ta' kwota annwali ta' 1000 tunnellata metrika għall-kodiċi NM 23091011 u għal 5000 tunnellata metrika għall-kodiċi NM ex23099041.
L-Artikolu 2
Ir-regoli ddettaljati sabiex jiġi applikat dan ir-Regolament għandhom jiġu adottati skond il-proċedura stabbilita fl-Artikolu 26 tar-Regolament (KEE) Nru 2727/75 [2].
L-Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regoament għandu jibda tapplika mill-1 ta' Jannar 1992.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fil-25 ta' Frar 1992.